Թաթում Օ’Նիլ

Թաթում Օ’Նիլ (անգլ.՝ Tatum O'Neal, նոյեմբերի 5, 1963(1963-11-05), Լոս Անջելես, Կալիֆոռնիա, ԱՄՆ ԱՄՆ), ամերիկացի կինո և հեռուստատեսային դերասանուհի։ Թաթումը հանդիսանում է ամենաերիտասարդ դերասանուհին, ով արժանացել է «Օսկար» (1974) մրցանակի։ Մրցանակը ստանալու պահին նա 10 տարեկան էր։ Առավել հայտնի է 1970-ական թվականներին իր խաղացած մանկական դերերով։


== Կենսագրություն ==


=== Վաղ տարիներ ===
Թաթում Օ’Նիլը ծնվել է 1963 թվականի նոյեմբերի 5-ին Լոս Անջելեսում, դերասաններ Ռայան Օ’Նիլի և Ջոաննա Կուկ Մուրի ընտանիքում։ Մեկ տարի անց ծնվում է նրա եղբայրը՝ Գրիֆինը։ 1967 թվականին նրա ծնողները ամուսնալուծվում են և Թաթումը մնում է ապրելու հոր հետ։ Շուտով Ռայանը կրկին ամուսնանում է, դերասանուհի Լի Թեյլոր-Յանգի հետ։ Հոր երկրորդ ամուսնությունից ծնվում է Թաթումի եղբայր Պատրիկը, իսկ ավելի ուշ ևս մեկ եղբայր՝ Ռեդմոնդը, նրա հոր և դերասանուհի Ֆեռա Ֆոսեթի հետ կապից։


=== Կարիերա ===
Կինոյում Թաթումը առաջին անգամ հայտնվել է 1973 թվականին, իննամյա հասակում, հոր հետ միասին, «Թղթե լուսին» ֆիլմում։ Էդդի Լոգինսի, աղջնակի, ով դառնում է քաղաքից քաղաք տեղափոխվող խաբեբայի համագործակցուհին, ով, նույնիսկ կարող է լինել նրա հարազատ հայրը, դերի համար Թաթումը արժանանում է «Օսկար» մրցանակի, ընդ որում դառնալով ամենաերիտասարդ դերասանուհին, ով երբևիցե արժանացել է այդ մրցանակին։ Այդ դերը նրան նաև բերում է «Ոսկե Գլոբուս» մրցանակի, որպես «տարվա նոր աստղ»։ Մոզես Պրեյի՝ Էդդի Լոգինսի համագործակցի, դերը կատարում է երիտասարդ դերասանուհու հայրը՝ Ռայան Օ’Նիլը։
Ավելի ուշ նա մանկական դերեր է խաղում ևս մի շարք ֆիլմերում, որոնց շարքում են «Անտանելի արջեր» (1976) և «Պատրանքների վաճառականներ» (1976)։ Նրա վերջին դերերից, արդեն հասուն տարիքում, առավել հայտնի է դառնում Սինտիա Կրյուգերը «Բասկիա» (1996) ֆիլմում։
Օ’Նիլը նաև շատ է նկարահանվում է հեռուստատեսությունում։ Նա ունեցել է դերեր «Սեքսը մեծ քաղաքում», «Օրենք և կարգ ու կանոն։ Հանցավոր մտադրություն», «8 պարզ կանոններ իմ դեռահաս-աղջկա ընկերոջ համար», «Փրկիր ինձ» և այլ ուրիշ սերիալներում։ 2006 թվականի հունվարին նա մասնակցություն է ունեցել «Պարեր աստղերի հետ» հեռուստատեսային շուին, սակայն դուրս է մնացել երկրորդ շրջանում։
Թաթումն ավելի քան 25 տարի չի շփվում հոր հետ, սակայն 2011 թվականին նրանք վերամիավորվում են «Ryan and Tatum: The O’Neals» ռեալիթի-շոուում։


=== Անձնական կյանք ===
1970-ական թվականների վերջին Թաթումը կարճատև սիրավեպ է ունեցել Մայքլ Ջեքսոնի հետ։ 1986 թվականին Թաթումը ամուսնանում է հայտնի թենիսիստ Ջոն Մաքինրոյի հետ, ումից ունենում է երեք երեխա՝ Քևին Ջոն Մաքինրոյ, Շոն Թիմոթի Մաքինրոյ, Էմիլի Կեթրին Մաքինրոյ։ Սակայն ամուսնությունը շատ հաջող չի ստացվում, 1992 թվականին նրանք բաժանվում են, իսկ երկու տարի անց՝ ամուսնալուծվում։ Ամուսնալուծությունից հետո Թաթումի մոտ խնդիրներ են առաջանում թմրանյութերի հետ կապված և արդյունքում նրա նախկին ամուսինը լիակատար խնամակալություն է ստանում նրանց երեխաների նկատմամբ, ովքեր նախկինում գտնվում էին Թաթումի մոտ։
2008 թվականի հունիսի 1-ին Թաթում Օ’Նիլը ձերբակալվում է Մանհեթենի իր տան մոտ, կոկաին գնելու ժամանակ։ Նրա բնակարանի խուզարկության ժամանակոստիկանությունը նաև հայտնաբերում է թմրանյութով երկու պայուսակ։ Սակայն, շնորհիվ լավ փաստաբանների, նրան շուտով բաց են թողնում առանց գրավի։ 2008 թվականի հուլիսի 2-ին Թաթումը մեղավոր է ճանաչվում ձերբակալության ժամանակ խուլիգանության համար, սակայն շուտով նա համաձայնվում է դառնալ թմրանյութային կախվածությունից բուժման ծրագրի մասնակից։


== Ֆիլմագրություն ==


== Հեռուստատեսություն ==


== Մրցանակներ և անվանակարգումներ ==
Ցանկը ներկայացվել է IMDb.com կայքի կողմից։


== Ծանոթագրություններ ==


== Գրականություն ==
Tatum O’Neal autobiography: A Paper Life — ISBN 0-06-054097-4.


== Արտաքին հղումներ ==
Թաթում Օ’Նիլ (անգլ.) Internet Movie Database կայքում
Թաթում Օ’Նիլը TV.com կայքում Archived 2009-07-19 at the Wayback Machine.